钦定古今图书集成/明伦汇编/官常典/第066卷 > 营道僖侯义綦
## 钦定古今图书集成/明伦汇编/官常典/第066卷 > 营道僖侯义綦

按《宋史长沙景王传》：义宾弟义綦，元嘉六年封营道
县侯。凡鄙无识知，每为始兴王濬兄弟所戏弄。濬常
谓义綦曰：“‘陆士衡诗云：‘营道无烈心’。其何意苦阿父
如此’？义綦曰：‘下官初不识，何忽见苦’。”其庸塞可笑类
若此。历右卫将军，湘州刺史。孝建二年卒，赠平南将
军，谥曰僖侯。子长猷嗣，官至步兵校尉，昇明二年卒。
齐受禅，国除。